Document ID: /roh_data/filtered/fineweb-2-filterrobots_roh.jsonl.gz/34958

Actualmain lavuran 40 persunas per l’interpresa Oblamatik a Cuira, cun il nov bajetg vegnan 60 ulteriuras plazzas stgaffidas, sco l’interpresa scriva. Cumenzà aveva tut avant bainprest 20 onns cun duas persunas.
La Oblamatik vul reunir en ses nov bajetg sias partiziuns da perscrutaziun, da svilup e da producziun. Ed il bajetg duai esser dal pli modern pussaivel quai che pertutga l’ergonomia da lavur e dals differents pass da la perscrutaziun fin a la producziun, sco l’interpresa grischuna scriva.
L’interpresa è activa sin livel internaziunal, ed è l’emprima adressa quai che pertutga il svilup da tecnologia da sensurs per il martgà sanitar. Il nov center d’innovaziun da Oblamatik duai esser pront la primavaira 2019.
RR novitads 14:00